Niurka Montalvo (født 4. juni 1968 i Havanna) er en spansk tidligere friidrettsutøver som konkurrerte i lengdehopp. Montalvo konkurrerte for Cuba inntil hun skiftet til spansk statsborgerskap i 1999. Karrierens høydepunkt kom under VM 1999 i Sevilla hvor hun tok gullmedalje. Hun ble nektet av det kubanske friidrettsforbundet å stille for Spania i OL i 2000, og stod over mesterskapet. I VM 2001 i Edmonton, hvor hun representerte Spania, vant Montalvo bronsemedalje.